Vardal ungdomsskole ble bygget i 1964/65 og totalrenovert i 1996/97. I etterkant er det også gjort store endringer av læringsarealet; bl.a er to og to klasserom knyttet sammen med en dobbeltdør i mellom, og svømmehallen ble i 2002 bygd om til et auditorium med plass til 120 personer. I 2007 ble det satt opp et nytt modulbygg utenfor hovedbygningen. Dette rommer flere grupperom, undervisningsrom, møterom, sansemotorisk rom, «Jeg vil trives»-rom, kjøkken og en liten gymsal.